**Bloque de materias específicas**

**Ciencias da Terra e do Medio Ambiente**

Introdución

A materia de Ciencias da Terra e do Medio Ambiente ten como eixe principal o uso que facemos as persoas dos recursos que nos ofrece o noso planeta, un planeta finito que "utilizamos" como se fose ilimitado. Debe ser un instrumento para a comprensión do mundo que nos rodea e debe, tamén, promover unha reflexión crítica acerca da problemática ambiental que leve o alumnado a exercer unha cidadanía con conciencia cívica responsable, inspirada en valores, actitudes e intereses que o leven a protexer e mellorar o medio natural e, consecuentemente, participar de forma solidaria no desenvolvemento e mellora do seu contorno social.

A humanidade enfróntase a importantes retos no século XXI; entre eles, a procura de fontes alternativas de enerxía, o abastecemento de materias primas, o quecemento global, a alteración da capa de ozono ou a perda da biodiversidade. Cómpre non esquecer toda a variabilidade de impactos ambientais que a humanidade, coas súas accións, provoca no medio natural, e que é necesario abordar desde unha perspectiva integradora e holística e dun xeito interdisciplinario e sintético, que é, precisamente, unha característica inherente a esta materia do bacharelato: a aplicación de coñecementos e competencias adquiridas doutras ciencias, principalmente da bioloxía, da xeoloxía, da física e da química.

Coñecer a problemática ambiental e os avances científicos contribúe a facilitar a formulación de solucións integradoras entre desenvolvemento e ambiente, permitindo establecer unha xestión sustentable do noso planeta, o que permitirá evitar, ou cando menos diminuír, o impacto sobre o medio dalgunhas actividades humanas.

Ciencias da Terra e do Medio Ambiente aborda cuestións relacionadas coa comprensión do funcionamento dos sistemas terrestres, as súas dinámicas e as súas interaccións desde a escala local, rexional ou global. Para o conseguir, cómpre unha reflexión científica, aplicando modelos teóricos e análises, coa finalidade de proporcionar unha visión que permita atopar un equilibrio entre o aproveitamento dos recursos e a sustentabilidade, así como comprender a realidade de xeito global e sistémico, e valorar o contorno e toda a problemática relacionada coa actividade humana. Para isto é necesario valorar os riscos e propor medidas de predición, prevención e corrección, que mitiguen o risco.

O desenvolvemento da materia implica utilizar de xeito sintético os coñecementos científicos adquiridos en cursos anteriores e outros que se adquiren dun xeito menos formal, xa que moitos dos temas que se estudan constitúen unha preocupación da sociedade actual e están cada vez máis presentes nos medios de comunicación social. Ademais, require relacionar de xeito explícito o estudo da ciencia, a técnica, a sociedade e o ambiente, coa finalidade de analizar as situacións e as opcións ou alternativas de xestión coas que se pode abordar toda a problemática ambiental á que se enfronta a humanidade na actualidade.

A materia divídese en sete bloques de contidos. No bloque I ("Medio ambiente e fontes de información ambiental"), logo de definido o medio ambiente, os contidos céntranse na teoría de sistemas e a súa metodoloxía de traballo, así como nas fontes de información ambiental. Trátase de pór á disposición do alumnado as ferramentas básicas para abordar o estudo da Terra desde un punto de vista sistémico, así como adquirir o coñecemento necesario para acceder con rigor ás fontes de información ambiental.

O bloque 2 ("Dinámica dos sistemas fluídos") aborda contidos relacionados coa dinámica dos subsistemas terrestres fluídos, a atmosfera e a hidrosfera, como paso previo ao estudo dos bloques 3 ("Contaminación atmosférica") e 4 ("Contaminación das augas"), nos que os contidos xirarán arredor de toda a problemática ambiental relacionada coa contaminación dos anteditos subsistemas terrestres: a contaminación atmosférica e a contaminación das augas.

O bloque 5 ("A xeosfera e os riscos xeolóxicos") trata contidos relacionados cos riscos xeolóxicos internos e externos, facendo fincapé nas medidas de predición, prevención e corrección que se poden pór en práctica fronte a este tipo de impactos.

O bloque 6, co título de "Circulación de materia e enerxía na biosfera", inclúe contidos relacionados coa composición, a estrutura e a dinámica dos ecosistemas, a importancia da biodiversidade e a súa conservación e, finalmente, un análise sobre a situación de interfases como o solo e o medio litoral, que son moi fráxiles en relación á presión ás que os someten as actividades humanas, e que é preciso valorar e conservar.

Por último, a modo de conclusión, o bloque 7 ("A xestión do planeta e o desenvolvemento sustentable") ten como finalidade analizar modelos de xestión do planeta, investigar sobre a información facilitada por diferentes instrumentos de avaliación ambiental e achegarse á lexislación en materia ambiental a nivel local, autonómico, estatal e internacional. En definitiva, trátase de reflexionar con sentido crítico sobre a problemática ambiental á que se enfronta a sociedade utilizando diferentes fontes de información.

|  | Ciencias da Terra e do Medio Ambiente. 2º de bacharelato | | |  |
| --- | --- | --- | --- | --- |
| Obxectivos | Contidos | Criterios de avaliación | Estándares de aprendizaxe | Competencias Clave |
|  | Bloque 1. Medio ambiente e fontes de información ambiental | | |  |
| * i * l | * B1.1. Concepto de medio ambiente e dinámica de sistemas. Modelos da teoría de Sistemas. | * B1.1. Realizar modelos de sistemas considerando as variables, analizando a interdependencia dos seus elementos e establecendo as súas relacións causais. | * CTMAB1.1.1. Contrasta a interdependencia dos elementos dun sistema establecendo as súas relacións. | * CMCCT |
| * CTMAB1.1.2. Elabora modelos de sistemas nos que representa as relacións causais, interpretando as consecuencias da variación dos distintos factores. | * CAA |
| * i * l | * B1.2. O medio natural como sistema. Aplicación da teoría de sistemas ao sistema natural. * B1.3. Humanidade e medio ambiente. Historia das relacións da humanidade coa natureza. | * B1.2. Aplicar a dinámica de sistemas aos cambios ambientais acontecidos como consecuencia da aparición da vida e as actividades humanas ao longo da historia. | * CTMAB1.2.1. Analiza, a partir de modelos sinxelos, os cambios ambientais que tiveron lugar como consecuencia da aparición da vida e da acción humana ao longo da historia. | * CCEC * CAA |
| * i * l | * B1.4. Recursos naturais, riscos e impactos ambientais. | * B1.3. Identificar recursos, riscos e impactos, asociándoos á actividade humana sobre o medio ambiente. | * CTMAB1.3.1. Identifica e clasifica recursos, riscos e impactos ambientais asociados. | * CMCCT |
| * g * i * l | * B1.5. Fontes de información ambiental. | * B1.4. Identificar os principais instrumentos de información ambiental. | * CTMAB1.4.1. Coñece e enumera os principais métodos de información ambiental. | * CMCCT * CD |
| * CTMAB1.4.2. Extrae conclusións sobre cuestións ambientais a partir de distintas fontes de información. | * CCL * CD * CSIEE |
|  | Bloque 2. Dinámica dos sistemas fluídos | | |  |
| * i * l | * B2.1. A radiación solar como recurso enerxético. * B2.2. As masas fluídas e a súa relación co funcionamento do clima. | * B2.1. Identificar os efectos da radiación solar na dinámica das capas fluídas, no clima e na xeodinámica externa. | * CTMAB2.1.1. Valora a radiación solar como recurso enerxético. | * CMCCT * CSC |
| * CTMAB2.1.2. Relaciona a radiación solar coa dinámica das capas fluídas e o clima. | * CMCCT |
| * CTMAB2.1.3. Explica a relación entre radiación solar e xeodinámica externa. | * CMCCT |
| * i * l | * B2.2. As masas fluídas e a súa relación co funcionamento do clima. | * B2.2. Comprender o funcionamento das capas fluídas establecendo a súa relación co clima. | * CTMAB2.2.1. Explica a dinámica da atmosfera e as súas consecuencias no clima. | * CMCCT * CAA |
| * i * l | * B2.3. Compoñentes da atmosfera, orixe e importancia biolóxica. | * B2.3. Recoñecer os compoñentes da atmosfera relacionándoos coa súa procedencia e importancia biolóxica. | * CTMAB2.3.1. Identifica os compoñentes da atmosfera en relación coa súa procedencia, a súa distribución e a súa dinámica. | * CMCCT * CAA |
| * CTMAB2.3.2. Relaciona os compoñentes da atmosfera coa súa importancia biolóxica. | * CMCCT * CAA |
| * i * l | * B2.4. Capa de ozono: orixe e importancia. * B2.5. Diminución da capa de ozono: efectos e medidas preventivas. | * B2.4. Comprender a importancia da capa de ozono e a súa orixe. | * CTMAB2.4.1. Determina a importancia da capa de ozono e valora os efectos da súa diminución. | * CMCCT * CSC |
| * CTMAB2.4.2. Sinala medidas que preveñen a diminución da capa de ozono. | * CSIEE |
| * i * l | * B2.6. Efecto invernadoiro: relación coa vida na Terra. Causas e consecuencias do aumento do efecto invernadoiro. | * B2.5. Determinar a orixe do efecto invernadoiro e a súa relación coa vida na Terra. | * CTMAB2.5.1. Valora o efecto invernadoiro e a súa relación coa vida na Terra. | * CMCCT * CSC |
| * CTMAB2.5.2. Comprende e explica que factores provocan o aumento do efecto invernadoiro e as súas consecuencias. | * CMCCT * CAA |
| * i * l | * B2.7. A hidrosfera e o seu papel como regulador climático. | * B2.6. Comprender o papel da hidrosfera como regulador climático. | * CTMAB2.6.1. Razoa o funcionamento da hidrosfera como regulador climático. | * CMCCT |
| * CTMAB2.6.2. Determina a influencia da circulación oceánica no clima. | * CMCCT * CAA |
| * i * l | * B2.8. Relación das correntes oceánicas coa circulación dos ventos e o clima e con algúns fenómenos climáticos. | * B2.7. Asociar algúns fenómenos climáticos coas correntes oceánicas (ou a temperatura superficial da auga). | * CTMAB2.7.1. Explica a relación entre as correntes oceánicas e fenómenos como "El Niño" e os furacáns, entre outros. | * CMCCT |
| * CTMAB2.7.2. Asocia as correntes oceánicas coa circulación dos ventos e o clima. | * CMCCT |
| * i * l | * B2.9. Formación das precipitacións. Tipos de precipitacións. * B2.10. Interpretación de mapas meteorolóxicos. | * B2.8. Explicar a formación de precipitacións en relación aos movementos de masas de aire e interpretar mapas meteorolóxicos. | * CTMAB2.8.1. Relaciona a circulación de masas de aire cos tipos de precipitacións. | * CMCCT |
| * CTMAB2.8.2. Interpreta mapas meteorolóxicos. | * CMCCT * CAA |
| * b * i * l * p | * B2.11. Os riscos climáticos, causas e consecuencias. Medidas de predición, prevención e corrección. | * B2.9. Identificar os riscos climáticos, valorando os factores que contribúen a favorecelos e a paliar os seus efectos. | * CTMAB2.9.1. Relaciona os riscos climáticos cos factores que os orixinan e coas súas consecuencias. | * CMCCT * CAA |
| * CTMAB2.9.2. Propón medidas para evitar ou diminuír os efectos dos riscos climáticos. | * CSIEE |
|  | Bloque 3. Contaminación atmosférica | | |  |
| * i * l * p | * B3.1. Orixe e efectos da contaminación atmosférica. | * B3.1. Argumentar a orixe da contaminación atmosférica e identificar os efectos sociais, ambientais e sanitarios que produce. | * CTMAB3.1.1. Identifica os efectos biolóxicos da contaminación atmosférica. | * CMCCT |
| * CTMAB3.1.2. Asocia os contaminantes coa súa orixe e recoñece as súas consecuencias sociais, ambientais e sanitarias. | * CMCCT * CAA |
| * h * i * l | * B3.2. Medidas preventivas e correctoras da contaminación atmosférica e do efecto invernadoiro. | * B3.2. Propor medidas que favorecen a diminución da contaminación atmosférica e do efecto invernadoiro. | * CTMAB3.2.1. Describe medidas que preveñen ou atenúan a contaminación atmosférica e o efecto invernadoiro. | * CMCCT * CAA * CSIEE |
| * i * l | * B3.1. Orixe e efectos da contaminación atmosférica. * B3.3. Factores que inflúen na dispersión dos contaminantes atmosféricos. | * B3.3. Relacionar a contaminación atmosférica cos seus efectos biolóxicos e con certas condicións meteorolóxicas e/ou topográficas. | * CTMAB3.3.1. Relaciona o grao de contaminación con certas condicións meteorolóxicas e/ou topográficas. | * CMCCT * CAA |
| * CTMAB3.3.2. Explica os efectos biolóxicos producidos pola contaminación atmosférica. | * CMCCT |
| * i * l | * B3.4. Efectos da contaminación atmosférica segundo o seu raio de influencia. | * B3.4. Clasificar os efectos locais, rexionais e globais da contaminación atmosférica. | * CTMAB3.4.1. Describe os efectos locais, rexionais e globais ocasionados pola contaminación do aire. | * CMCCT |
| * i * l | * B3.5. Ozono troposférico e ozono estratosférico. | * B3.5. Distinguir a orixe e os efectos do ozono troposférico e do ozono estratosférico. | * CTMAB3.5.1. Distingue a orixe e os efectos do ozono troposférico e do estratosférico. | * CMCCT |
|  | Bloque 4. Contaminación das augas | | |  |
| * i * l | * B4.1. Ciclo hidrolóxico. * B4.2. Orixe e efectos da contaminación das augas superficiais e subterráneas. | * B4.1. Clasificar os contaminantes da auga en relación á súa orixe e aos seus efectos. | * CTMAB4.1.1. Coñece e describe a orixe e os efectos da contaminación das augas superficiais e subterráneas. | * CMCCT |
| * CTMAB4.1.2. Relaciona os principais contaminantes da auga coa súa orixe e cos seus efectos. | * CMCCT * CAA |
| * i * l | * B4.3. Parámetros de medida da calidade da auga. | * B4.2. Coñecer os indicadores de calidade da auga. | * CTMAB4.2.1. Coñece e describe os principais indicadores de calidade da auga. | * CMCCT |
| * h * i * l * p | * B4.2. Orixe e efectos da contaminación das augas superficiais e subterráneas. * B4.4. Prevención e corrección da contaminación da auga. | * B4.3. Valorar as repercusións para a humanidade da contaminación da auga, e propón medidas que a eviten ou diminúan. | * CTMAB4.3.1. Describe o proceso de eutrofización das augas e valora as súas consecuencias. | * CMCCT * CAA |
| * CTMAB4.3.2. Propón actitudes e accións individuais, estatais e intergobernamentais, que reduzan as repercusións ambientais da contaminación da auga. | * CMCCT * CSIEE * CSC |
| * i * l | * B4.5. Sistemas de tratamento e depuración das augas. | * B4.4. Coñecer os sistemas de potabilización e depuración das augas residuais. | * CTMAB4.4.1. Esquematiza as fases de potabilización e depuración da auga nunha EDAR. | * CMCCT |
|  | Bloque 5. A xeosfera e os riscos xeolóxicos | | |  |
| * i * l | * B5.1. Xeosfera: soporte dos restantes subsistemas terrestres. * B5.2. Riscos xeolóxicos e a súa relación cos fluxos de enerxía terrestres. | * B5.1. Relacionar os fluxos de enerxía e os riscos xeolóxicos. | * CTMAB5.1.1. Identifica as manifestacións da enerxía interna da Terra e a súa relación cos riscos xeolóxicos. | * CMCCT * CAA |
| * h * i * l | * B5.3. Orixe dos riscos xeolóxicos internos. | * B5.2. Identificar os factores que determinan, favorecen e atenúan os riscos xeolóxicos sísmico e volcánico. | * CTMAB5.2.1. Explica a orixe e os factores que determinan os riscos sísmico e volcánico. | * CMCCT * CAA |
| * h * i * l * m * p | * B5.4. Métodos de predición e prevención dos riscos xeolóxicos. * B5.5. Danos orixinados polos riscos xeolóxicos. | * B5.3. Identificar os danos que producen os riscos xeolóxicos, e determinar métodos de predición e prevención. | * CTMAB5.3.1. Coñece os métodos de predición e prevención dos riscos xeolóxicos. | * CMCCT * CSIEE |
| * CTMAB5.3.2. Relaciona os riscos xeolóxicos cos danos que producen. | * CMCCT * CAA |
| * i * l | * B5.6. O relevo como consecuencia da interacción da dinámica interna e externa do planeta. | * B5.4. Comprender o relevo como a interacción da dinámica interna e externa. | * CTMAB5.4.1. Interpreta o relevo como consecuencia da interacción da dinámica interna e externa do planeta. | * CMCCT * CAA |
| * i * l | * B5.7. Riscos asociados aos sistemas de ladeira e fluviais. | * B5.5. Determinar os riscos asociados aos sistemas de ladeira e fluviais, e valorar os factores que inflúen. | * CTMAB5.5.1. Identifica os riscos asociados aos sistemas de ladeira e fluviais, e comprende os factores que interveñen. | * CMCCT * CAA |
| * a * h * i * l * m * p | * B5.8. Importancia da ordenación do territorio na prevención dos riscos xeolóxicos. * B5.9. Impactos máis frecuentes na paisaxe. | * B5.6. Recoñecer a fraxilidade da paisaxe fronte aos impactos ambientais e valorar a ordenación do territorio como prevención de riscos. | * CTMAB5.6.1. Valora a ordenación do territorio como método de prevención de riscos. | * CSC * CSIEE * CCEC |
| * CTMAB5.6.2. Avalía a fraxilidade da paisaxe e os impactos máis frecuentes que sofre. | * CSC * CCEC |
| * i * l | * B5.10. Recursos da xeosfera: problemas ambientais ocasionados pola súa explotación. | * B5.7. Recoñecer os recursos minerais, os combustibles fósiles e os impactos derivados do seu uso. | * CTMAB5.7.1. Relaciona a utilización dos principais recursos minerais e enerxéticos cos problemas ambientais ocasionados e cos riscos asociados. | * CMCCT * CAA |
| * a * h * i * l * p | * B5.11. Impactos derivados da explotación dos recursos da xeosfera en Galicia. | * B5.8. Identifica os impactos derivados da explotación dos recursos da xeosfera en Galicia. | * CTMAB5.8.1.Coñece os principais impactos derivados da explotación dos recursos da xeosfera no seu contorno máis próximo. | * CMCCT * CCEC |
| * a * b * h * i * l * p | * B5.12. Uso eficiente da enerxía e dos recursos. | * B5.9. Identificar medidas de uso eficiente da enerxía e dos recursos, determinando os seus beneficios. | * CTMAB5.9.1. Valora o uso eficiente da enerxía e dos recursos. | * CSC * CCEC |
| * CTMAB5.9.2. Avalía as medidas que promoven un uso eficiente da enerxía e dos recursos. | * CSC * CCEC * CSIEE |
|  | Bloque 6. Circulación de materia e enerxía na biosfera | | |  |
| * i * l | * B6.1. Circulación de materia e enerxía na biosfera. * B6.2. Relacións tróficas nos ecosistemas, cadeas e redes tróficas. Representacións gráficas. * B6.3. Factores limitantes da produción primaria. | * B6.1. Recoñecer as relacións tróficas dos ecosistemas, valorando a influencia dos factores limitantes da produción primaria e daqueles que aumentan a súa rendibilidade. | * CTMAB6.1.1. Identifica os factores limitantes da produción primaria e aqueles que aumentan a súa rendibilidade. | * CMCCT * CAA |
| * CTMAB6.1.2. Esquematiza as relacións tróficas dun ecosistema. | * CMCCT * CAA |
| * CTMAB6.1.3. Interpreta gráficos, pirámides, cadeas e redes tróficas. | * CMCCT * CAA |
| * CTMAB6.1.4. Explica as causas da diferenza de produtividade en mares e continentes. | * CMCCT * CAA |
| * i * l | * B6.4. Ciclos bioxeoquímicos do osíxeno, o carbono, o nitróxeno, o fósforo e o xofre. | * B6.2. Comprender a circulación de bioelementos (sobre todo O, C, N, P e S) entre os subsistemas terrestres. | * CTMAB6.2.1. Esquematiza os ciclos bioxeoquímicos e argumenta a importancia do seu equilibrio. | * CMCCT * CAA |
| * i * l | * B6.5. Os ecosistemas no tempo: sucesión, autorregulación e regresión. | * B6.3. Comprender os cambios que se suceden nos ecosistemas ao longo do tempo. | * CTMAB6.3.1. Identifica os cambios que se producen nas sucesións ecolóxicas e interpreta a variación dos parámetros tróficos. | * CMCCT * CAA |
| * h * i * l | * B6.6. Autorregulación dos ecosistemas e repercusión da acción humana sobre eles. | * B6.4. Comprender os mecanismos naturais de autorregulación dos ecosistemas e valorar a repercusión da acción humana sobre eles. | * CTMAB6.4.1. Coñece os mecanismos naturais de autorregulación dos ecosistemas. | * CMCCT * CAA |
| * CTMAB6.4.2. Argumenta e relaciona as actividades humanas coas repercusións na dinámica dos ecosistemas. | * CMCCT * CAA * CSIEE |
| * a * b * h * i * l * p | * B6.7. Concepto de biodiversidade. * B6.8. Causas e repercusións da perda da biodiversidade. | * B6.5. Distinguir a importancia da biodiversidade e recoñecer as actividades que teñen efectos negativos sobre ela. | * CTMAB6.5.1. Argumenta a importancia da biodiversidade e os riscos que supón a súa diminución. | * CMCCT * CCEC * CSC |
| * CTMAB6.5.2. Relaciona as accións humanas coa súa influencia na biodiversidade do ecosistema. | * CMCCT * CAA |
| * i * l | * B6.9. O solo como interfase. * B6.10. Edafoxénese e tipos de solos. | * B6.6. Identificar os tipos de solo, en relación coa litoloxía e o clima que os orixinou. | * CTMAB6.6.1. Clasifica os tipos de solo en relación coa litoloxía e o clima que os orixina. | * CMCCT * CAA |
| * b * h * i * l * p | * B6.11. Usos e fraxilidade do solo como recurso. | * B6.7. Valorar o solo como recurso fráxil e escaso. | * CTMAB6.7.1. Valora o solo como recurso fráxil e escaso. | * CSC * CCEC |
| * i * l | * B6.12. Impactos sobre o solo. Técnicas de valoración do grao de alteración dun solo. | * B6.8. Coñecer técnicas de valoración do grao de alteración dun solo. | * CTMAB6.8.1. Identifica o grao de alteración dun solo aplicando distintas técnicas de valoración. | * CMCCT * CSIEE |
| * a * h * i * l * p | * B6.13. Impactos sobre a biosfera producidos pola deforestación, a agricultura e a gandaría. | * B6.9. Analizar os problemas ambientais producidos pola deforestación, a agricultura e a gandaría. | * CTMAB6.9.1. Analiza os problemas ambientais producidos pola deforestación, a agricultura e a gandaría. | * CMCCT * CAA |
| * i * l | * B6.14. O sistema litoral como interfase. | * B6.10. Comprender as características do sistema litoral. | * CTMAB6.10.1. Coñece as características dos sistema litoral. | * CMCCT |
| * a * h * i * l * p | * B6.15. Importancia ecolóxica dos recursos do sistema litoral, impactos derivados da súa sobreexplotación. | * B6.11. Analizar e valorar a evolución dos recursos pesqueiros. | * CTMAB6.11.1. Valora o sistema litoral como fonte de recursos e biodiversidade. | * CSC * CCEC |
| * CTMAB6.11.2. Relaciona a sobreexplotación dos recursos pesqueiros con impactos nas zonas litorais. | * CMCCT * CAA * CCEC |
| * a * b * h * i * l * p | * B6.16. Importancia da conservación das zonas litorais. | * B6.12. Valorar a conservación das zonas litorais polo seu elevado valor ecolóxico. | * CTMAB6.12.1. Establece a importancia da conservación das zonas litorais. | * CCEC * CSC |
|  | Bloque 7. A xestión do planeta e o desenvolvemento sustentable | | |  |
| * a * b * e * h * m | * B7.1. Xestión dos impactos ambientais; alternativas ante a problemática ambiental: desenvolvemento incontrolado, conservacionismo e desenvolvemento sustentable. | * B7.1. Establecer diferenzas entre o desenvolvemento incontrolado, o conservacionismo e o desenvolvemento sustentable. | * CTMAB7.1.1. Distingue modelos de uso dos recursos e deseña outros sustentables. | * CMCCT * CSIEE |
| * CTMAB7.1.2. Argumenta as diferenzas entre o desenvolvemento incontrolado, o conservacionismo e o desenvolvemento sustentable. | * CCL * CSC * CCEC |
| * g * i * l | * B7.2. Avaliación do impacto ambiental. * B7.3. Instrumentos de xestión ambiental. | * B7.2. Coñecer algúns instrumentos de avaliación ambiental. | * CTMAB7.2.1. Analiza a información facilitada por algúns instrumentos de avaliación ambiental, e conclúe impactos e medidas correctoras. | * CD * CAA * CSIEE |
| * a * b * h * m | * B7.4. Relación entre desenvolvemento, calidade de vida e problemas ambientais no ámbito internacional. | * B7.3. Identificar a relación, a nivel internacional, entre o desenvolvemento dos países, a calidade de vida e os problemas ambientais. | * CTMAB7.3.1. Analiza o desenvolvemento dos países en relación con problemas ambientais e coa calidade de vida. | * CSC * CAA * CSIEE |
| * a * h * i * l | * B7.5. Modelos de xestión de recursos. | * B7.4. Determinar a orixe dos residuos, as consecuencias da súa produción e do seu consumo, e as alternativas á súa xestión. | * CTMAB7.4.1. Relaciona o consumo dalgúns produtos e a deterioración do medio. | * CMCCT * CAA |
| * CTMAB7.4.2. Expón políticas ambientais adecuadas á defensa do medio. | * CCL * CCEC * CSIEE |
| * CTMAB7.4.3. Argumenta a orixe dos residuos valorando a súa xestión. | * CCL * CMCCT * CAA |
| * a * g * i * l * p | * B7.2. Avaliación do impacto ambiental. * B7.3. Instrumentos de xestión ambiental. | * B7.5. Valorar a importancia do uso de novas tecnoloxías nos estudos ambientais e interpretar matrices sinxelas para a ordenación do territorio. | * CTMAB7.5.1. Comprende e explica a importancia do uso de novas tecnoloxías nos estudos ambientais. | * CMCCT * CCL * CSC |
| * CTMAB7.5.2. Analiza a información de matrices sinxelas, valorando o uso do territorio. | * CMCCT * CAA |
| * a * b * d * e * h * p | * B7.6. Influencia dos organismos nacionais e internacionais en materia ambiental. * B7.7. Lexislación ambiental. | * B7.6. Coñecer os principais organismos nacionais e internacionais en materia ambiental, e a lexislación estatal e autonómica sobre algúns impactos ambientais. | * CTMAB7.6.1. Coñece e explica os principais organismos nacionais e internacionais, e a súa influencia en materia ambiental. | * CD * CCL * CCEC |
| * CTMAB7.6.2. Coñece a lexislación española e galega sobre algúns impactos ambientais e as normas de prevención aplicables. | * CCL * CAA |
| * a * b * m * p | * B7.8. Protección dos espazos naturais. * B7.9. Espazos naturais en España e, en particular, en Galicia. | * B7.7. Valorar a protección dos espazos naturais. | * CTMAB7.7.1. Argumenta a necesidade de protección dos espazos naturais e as súas consecuencias; en particular, os do seu contorno máis próximo. | * CCL * CSC * CCEC |